|  |  |  |
| --- | --- | --- |
| **NAZIV,** naslov**-kot poslovodeči partner in upravičenec**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: |  | |
| Davčna številka: | (SI) | |
| Transakcijski račun: | SI56 | |
| (v nadaljnjem besedilu: **poslovodeči partner**) | | |
| in |  | |
| **NAZIV,** naslov**-kot partner**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: |  | |
| Davčna številka: | (SI) | |
| Transakcijski račun: | SI56 | |
| (v nadaljnjem besedilu: **partner 1**) | | |
| in | | |
| **NAZIV,** naslov**-kot partner**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: | |  |
| Davčna številka: | | (SI) |
| Transakcijski račun: | | SI56 |
| (v nadaljnjem besedilu: **partner 2**) | | |
| *Dopolniti v primeru več partnerjev*  sklenejo | | |

# PRILOGA 2: (Vzorec konzorcijskega pogodbe se ne izpolnjuje in je informativnega značaja)

*V primeru, da prijavitelj izvaja operacijo s partnerji je vlogi potrebno priložiti izpolnjeno, podpisano in žigosano konzorcijsko pogodbo. Vzorec konzorcijskega sporazuma LAHKO prijavitelji dopolnijo in pravice in obveznosti partnerjev bolj podrobno določijo, obvezani so ohraniti bistvene elemente sporazuma, ki so navedeni v vzorcu.*

**KONZORCIJSKI SPORAZUM**

**ZA IZVEDBO OPERACIJE »NAZIV«**

**I. UVODNE DOLOČBE**

1. člen

(ugotovitvene določbe)

Pogodbene stranke uvodoma kot nesporno ugotavljajo, da:

1. je Ministrstvo za digitalno preobrazbo (v nadaljevanju: ministrstvo) objavilo Javni razpis za financiranje izvajanja neformalnih izobraževanj za odrasle na področju digitalnih kompetenc za leti 2024 in 2025 (JR DDK 2024-2025) (Uradni list RS, št. ......./24 z dne .................... v nadaljevanju: javni razpis);
2. pogodbene stranke s tem konzorcijskim sporazumom ustanavljajo konzorcij z namenom izvedbe operacije “.................”.

**II. KONZORCIJ**

1. člen

(odgovornost konzorcijskih partnerjev)

1. S tem sporazumom pogodbene stranke poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev, ki jih v primeru uspešne izbire na javnem razpisu dodeli ministrstvo za financiranje operacije.
2. Pogodbene stranke soglasno pooblaščajo [NAZIV POSLOVODEČEGA PARTNERJA,v nadaljevanju:poslovodeči partner] za predložitev skupne vloge na javni razpis in da v primeru uspešne kandidature na javnem razpisu zastopa konzorcij v skladu s tem sporazumom ter z ministrstvom podpiše pogodbo o financiranju v imenu in za račun vseh partnerjev.
3. Pogodbene stranke se dogovorijo, da bo poslovodeči partnerkot upravičenec po pogodbi o financiranju prevzel odgovornost do ravnanja s sredstvi, ki jih konzorcij prejme od ministrstva. V okviru te naloge bo v imenu konzorcija odgovoren tudi za izvršitev obveznosti, vezanih na ravnanje s sredstvi po tem sporazumu in pogodbi o financiranju ……[NAZIV OPERACIJE], ki jo bo na podlagi javnega razpisa iz 1. člena tega sporazuma sklenil z ministrstvom.
4. Vsi konzorcijski partnerji po tem sporazumu v razmerju do ministrstva odgovarjajo neomejeno solidarno, v imenu konzorcija pa je ministrstvu za izvršitev vseh obveznosti iz pogodbe o financiranju prvi odgovoren poslovodeči partner.
5. Poslovodeči partner in vsi partnerji morajo biti ves čas izvajanja operacije dosegljivi za komunikacijo z ministrstvom.
6. člen

(sestava in naloge)

* 1. Pogodbene stranke se v tem konzorcijskem sporazumu dogovorijo o delitvi izvedbe aktivnosti operacije, zaradi katere ustanavljajo konzorcij, rokih za izvedbo posameznih aktivnosti in delitvi sredstev, ki jih bo financiralo ministrstvo, in sicer na naslednji način :/izpolniti delitev med partnerji, kot sledi iz finančnega načrta/

|  |  |  |  |
| --- | --- | --- | --- |
| Naziv partnerja | Aktivnosti operacije | Delež posla | Znesek v EUR |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. člen

(seznanjenost z obveznostmi)

* 1. S podpisom tega konzorcijskega sporazuma pogodbene stranke potrjujejo, da so seznanjene in se strinjajo z obveznostmi, ki izhajajo iz (vzorca) pogodbe o financiranju, javnega razpisa ter razpisne dokumentacije ter se bodo po njih ravnale. Seznanjene in strinjajo se tudi z odgovornostjo poslovodečega partnerja, ki izhaja iz pogodbe o financiranju.
  2. Pogodbene stranke se zavezujejo, da bodo svoje obveznosti izpolnjevale v skladu z določili tega konzorcijskega sporazuma in pogodbe o financiranju. Partnerji se zavezujejo, da bodo ravnali v skladu z navodili ministrstva, vključujoč spremembe, ki jih bo ministrstvo naknadno sporočilo oz. posredovalo upravičencu, ta pa vsem ostalim partnerjem.

**III. FINANCIRANJE**

1. člen

(financiranje operacije)

* 1. Financiranje operacije je določeno na podlagi upravičenega stroška - standardni strošek na izvedeno izobraževanje, ki znaša 2.350,00 EUR in se v celoti (100 %) zagotovi iz sredstev državnega proračuna in evropskih sredstev.
  2. Vsak od konzorcijskih partnerjev je za svoj del izvedenih aktivnosti odgovoren za pravočasno in ustrezno zagotovitev vseh potrebnih dokazil za uveljavljanje upravičenih stroškov operacije, ki jih je potrebno priložiti vsakokratnemu zahtevku za izplačilo (ZZI).

1. člen

(plačila sredstev)

Poslovodeči partner bo prejeta finančna sredstva partnerjem nakazal na transakcijski/e račun/e, ki so razvidni iz preambule tega konzorcijskega sporazuma, in sicer v roku ........... dni od prejema sredstev s strani ministrstva.

**IV. OBVEZNOSTI PARTNERJEV**

1. člen

(jamstva partnerjev)

* 1. Vsak partner s podpisom tega konzorcijskega sporazuma potrjuje in jamči, da:

1. je seznanjen z dejstvom, da je operacija financirana s strani Ministrstva za digitalno preobrazbo in Evropske unije ter se strinja, da se pri izvajanju operacije upoštevajo navodila ministrstva ter relevantna veljavna zakonodaja;
2. so konzorcijski sporazum in vse druge listine v zvezi z njim podpisale osebe, ki so vpisane v Poslovni register Republike Slovenije (v nadaljnjem besedilu: PRS) kot zakoniti zastopniki za tovrstno zastopanje, oziroma druge osebe, ki jih je za to pooblastila oseba, vpisana v PRS;
3. je poslovodečega partnerja seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev o sklenitvi tega konzorcijskega sporazuma;
4. so vsi podatki, ki jih je posredoval poslovodečemu partnerju v zvezi s tem konzorcijskim sporazumom, ažurni, resnični, veljavni in popolni.
   1. Kršitve obveznosti iz prejšnjega odstavka so bistvene kršitve konzorcijskega sporazuma. V primeru takih kršitev lahko poslovodeči partner odstopi od konzorcijskega sporazuma, partner pa je dolžan vrniti prejeta sredstva po tem konzorcijskem sporazumu v roku 30  dni od pisnega poziva ministrstva poslovodečemu partnerju, skupaj z zakonitimi zamudnimi obrestmi, ki so obračunane od dneva nakazila na TRR do dneva nakazila v dobro proračuna RS.
5. člen

(obveznosti partnerjev)

* 1. Pogodbene stranke se zavezujejo, da bodo:

1. obveznosti, ki jih prevzemajo s tem konzorcijskim sporazumom, izpolnjevale v skladu z določili tega konzorcijskega sporazuma in pogodbo o sofinanciranju ter aktivnosti operacije izvedle strokovno in vestno;
2. sodelovale pri izvedbi operacije na način in v obsegu, kot bo dogovorjeno in opredeljeno v vlogi na javni razpis;
3. pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
4. sredstva, pridobljena po pogodbi o financiranju, porabile namensko in izključno za izvajanje aktivnosti operacije, ki je predmet tega konzorcijskega sporazuma;
5. v primeru preverjanja na kraju samem s strani ministrstva in pristojnih nadzornih organov Republike Slovenije ali Evropske komisije, omogočile vpogled v računalniške programe, postopke v zvezi z izvajanjem operacije ter rezultate operacije; partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; poslovodeči partner bo s strani nadzornih organov predhodno obveščen o izvedbi preverjanj na kraju samem, lahko pa se opravi tudi nenajavljeno preverjanje na kraju samem;
6. omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.
   1. Pogodbene stranke so seznanjene, da lahko ministrstvo, v kolikor se bo pri kateremkoli nadzoru operacije izkazalo, da operacija ni bila izvedena v skladu z javnim razpisom ali pogodbo o financiranju, od poslovodečega partnerja zahteva vrnitev vseh prejetih sredstev skladno s pogodbo o financiranju.
   2. Pogodbene stranke se strinjajo, da so kot partnerji solidarno odgovorne za škodo in druge posledice, ki bi nastale zaradi nepravilne ali nezakonite izvedbe operacije po pogodbi o financiranju med ministrstvom in poslovodečim partnerjem.

9. člen

(varovanje osebnih podatkov)

1. Pogodbene stranke soglašajo, da:

* bodo osebne podatke obdelovale v skladu s predpisi na področju varovanja osebnih podatkov;
* bodo zagotavljale pogoje in ukrepe za zagotovitev varstva osebnih podatkov terpreprečevale morebitne zlorabe;
* bodo ves čas varovale tudi osebne podatke, pridobljene pri delu oziroma v zvezi z izvajanjem pogodbe o financiranju operacije.

1. Pogodbene stranke z zavezo iz prejšnjega odstavka seznanijo tudi pri njih zaposlene.
2. Za morebitne kršitve so pogodbene stranke odškodninsko odgovorne.
3. člen

(načela dobre prakse)

1. Da bi zagotovile tekoče izvajanje operacije, se pogodbene stranke zavezujejo, da bodo delovale v skladu z načeli dobre partnerske prakse, ki so:
2. vse pogodbene stranke so seznanjene z javnim razpisom in razpisno dokumentacijo ter navodili ministrstva in razumejo svojo vlogo v operaciji;
3. vse pogodbene stranke so seznanjene s pogodbo o financiranju in razumejo svoje obveznosti; partnerji s podpisom tega konzorcijskega sporazuma pooblastijo poslovodečega partnerja, da jih zastopa pri vseh opravilih z ministrstvom, ki so povezana z izvedbo operacije;
4. poslovodeči partner se mora redno posvetovati s partnerji in jih izčrpno obveščati o poteku operacije;
5. predloge za spremembo operacije (npr. spremembe aktivnosti, terminov izvedbe izobraževanj ipd.) morajo partnerji pisno potrditi, preden jih poslovodeči partner predloži ministrstvu; če takega sporazuma ni mogoče doseči, mora poslovodeči partner razloge za to navesti, kadar spremembe predloži ministrstvu v odobritev.
6. Pogodbene stranke potrjujejo in jamčijo, da so ministrstvo ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o financiranju ter da so vsi podatki, ki so jih in ki jih bodo posredovali poslovodečemu partnerju oz. ministrstvu resnični in popolni, v nasprotnem primeru se to šteje kot hujša kršitev pogodbe o financiranju.
7. člen

(odstop partnerja od konzorcijskega sporazuma)

1. Vsi konzorcijski partnerji se zavezujejo, da si bodo prizadevali, da se konzorcij ohrani v prvotni sestavi ves čas za katerega je sklenjen ta konzorcijski sporazuma.
2. Partner lahko predčasno odstopi od konzorcijskega sporazuma zgolj na podlagi utemeljenih razlogov. Med utemeljene razloge sodijo razlogi, nastali po sklenitvi konzorcijskega sporazuma, ki niso rezultat dejanj partnerja, so nepričakovani in ki jih partner ni mogel preprečiti, ne odpraviti in se jim tudi ne izogniti.
3. V primeru predčasnega odstopa partnerja od konzorcijskega sporazuma, je poslovodeči partner ali drug partner dolžan izvesti vse predvidene aktivnosti operacije, za katere je bil zadolžen partner, ki je odstopil. Z dnem izstopa iz konzorcija partner izgubi pravico do nadaljnjega financiranja.
4. O tem je potrebno obvestiti ministrstvo.

**V. KONČNE DOLOČBE**

1. člen

(skrbniki konzorcijskega sporazuma)

1. S strani poslovodečega partnerja »naziv« je skrbnik konzorcijskega sporazuma Ime in Priimek, s strani partnerja 1»naziv«Ime in Priimek, s strani partnerja 2 »naziv« pa Ime in Priimek/dopolniti v primeru več partnerjev.
2. Pogodbene stranke so dolžne druge pogodbene stranke o spremembi skrbnika tega sporazuma pisno obvestiti v roku XX dni od spremembe. Sprememba skrbnika konzorcijskega sporazuma začne veljati z dnem prejema dopisa drugih pogodbenih strank.
3. člen

(spremembe konzorcijskega sporazuma)

Vse spremembe in dopolnitve konzorcijskega sporazuma pogodbene stranke uredijo z aneksom k sporazumu, ki ga sklenejo pred iztekom njegove veljavnosti. Poslovodeči partner mora o spremembi ali dopolnitvi konzorcijskega sporazuma obvestiti ministrstvo in sicer najkasneje v roku treh (3) dni od sklenitve aneksa.

1. člen

(reševanje sporov)

Pogodbene stranke se zavezujejo, da bodo morebitne spore iz tega konzorcijskega sporazuma reševale sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v …. /določiti glede na pristojnost sodišč.

1. člen

(veljavnost konzorcijskega sporazuma)

(1) Ta konzorcijski sporazum začne veljati z dnem podpisa vseh pogodbenih strank in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o financiranju, možen nadzor nad navedeno pogodbo in izrekanje finančnih sankcij.

(2) Če bi bila katera izmed določb tega konzorcijskega sporazuma neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, konzorcijski sporazum ne preneha veljati v preostalih delih, če lahko obstanejo brez neveljavne določbe. V tem primeru se stranke tega sporazuma dogovorijo, da bodo v skladu z načeli vestnosti in poštenja tako določbo spremenile z aneksom k temu konzorcijskemu sporazumu, tako da bo nova določba čim bližja neveljavni določbi.

(3) V primeru, da do podpisa pogodbe o financiranju ne pride, je ta konzorcijski sporazum ničen.

(4) Ta konzorcijski sporazum je sestavljen v XX enakih izvodih, od katerih prejme vsaka pogodbena stranka po en izvod.

|  |  |  |  |  |
| --- | --- | --- | --- | --- |
| V …, dne |  |  | V …, dne |  |
|  |  |  |  |  |
|  |  |  |  |  |

|  |  |
| --- | --- |
| NAZIV POSLOVODEČEGA PARTNERJA | NAZIV PARTNERJA 1 |
|  |  |
| Ime in Priimek | Ime in Priimek |
| ODGOVORNA OSEBA/ZAKONITI ZASTOPNIK | ODGOVORNA OSEBA/ZAKONITI ZASTOPNIK |
|  |  |
|  | NAZIV PARTNERJA 2 |
|  |  |
|  | Ime in Priimek |
|  | ODGOVORNA OSEBA/ZAKONITI ZASTOPNIK |
|  |  |
|  | *Dopolniti v primeru več partnerjev* |
|  |  |
|  |  |
|  |  |
|  |  |